Qezaya Baglarî ya Amedî de ewro saetanê serê sibayî de polîsan eşt keyeyêk ser cinîyêka diganî zî tede 3 kesî destbend kerdî.
Sereştişo ke berê banî ame şiknayene de polîsan bi kutikan keye de cigêrayîş kerd û keye serûbin kerd. Sereştiş de M. Emîn  Akgun verê çimanê qijanê xo yê 6-8 serran de ame derbkerdene.  Dimayê cigêrayîşî polîdan M.Emîn Akgun, cinîya ci Raba Akgune ya diganî û cinîya ke keye de meyman bîye û nameyê ci nêame zanayene destbend kerdî. Kesê ke sebebê destbendkerdişê înan nêno zanayene ameye berdene bi Mudurîya Asayîşî ya Amedî.
